b'\n_START_ARTICLE_\nPakikipag-ugnayan sa ibang tao\n_START_PARAGRAPH_\nAng pakikipagkapwa-tao o pakikipag-ugnayan sa ibang tao ay ilang mga ugnayan, koneksiyon at interaksyon sa pagitan ng dalawa o higit pang tao.\n_START_SECTION_\nKapwa: Isang Core Concept sa Sikolohiyang Pilipino\n_START_PARAGRAPH_\nAng gawaing pagkilala sa mga pangunahing konsepto na siyang ginagamit upang maunawaan ang sikolohiya, pag-iisip, personalidad at pagkilos ng mga tao ay hindi madali.\n_START_SECTION_\nAng Kahulugan ng Kapwa\n_START_PARAGRAPH_\nAng mga Filipino-English na mga diksiyunaryo ay sinasabing "both" at "fellow-being" ang pagsasalin ng kapwa (Panganiban 1972, Enriquez 1979, de Guzman 1968, Calderon 1957)._NEWLINE_Ngunit kapag tinatanong kung ano ang pinakamalapit na salitang Ingles sa konsepto ng kapwa, ang madalas na tugon ay ang salitang "others". Ang salitang kapwa ay \'di hamak na magkaiba sa salitang others dahil ang kapwa ay ang pagkakaisa ng "self" (sarili) at "others" (ibang tao). Ang salitang Ingles na others (ibang tao) ay sumasalungat sa salitang self (sarili) at ipinapahiwatig na ang sarili ay may hiwalay na identidad (separated identity). Ngunit, ang konseptong kapwa ay kinikilala bilang shared identity.\n_START_SECTION_\nPakikipagkapwa\n_START_PARAGRAPH_\nAng konsepto ng pakikipagkapwa ay lumalabas na mahalaga hindi lang sa sikolohiyang aspeto, kundi pati na rin sa pilosopikal na aspeto. Habang ang pagtutunguhan ay tumutukoy sa lahat ng antas ng ugnayan, tanging ang salitang pakikipagkapwa lamang ang maaaring gamitin sa parehong paraan (na tumutukoy ito sa lahat ng antas ng ugnayan) at maaari ring nagpapahiwatig ito ng ideya, kahalagahan/pag-uugali (value) o paninindigan (conviction) na siyang pinakamahalaga sa mga Pilipino._NEWLINE_Ang pagtutunguhan rin naman ay nagpapahiwatig ng mababaw (superficial) na ugnayan: level of amenities habang ang pakikipagkapwa ang tumutukoy sa tunay na pagka-makatao ("humaneness to its highest level") ayon kay Santiago (1976)._NEWLINE_Ang pakikipagkapwa ay mas malalim sa kanyang mga ipinapahiwatig (panindigan, ideya, kahalagahan/pag-uugali). Nangagahulugan din ito bilang pagtatanggap at pakikitungo sa ibang tao bilang kapantay, katulad. Halimbawa, ang presidente ng isang kompanya at isang kawani (clerk) sa opisina ay hindi magkapareho ang mga tungkulin, estado o kita (income) ngunit ang pagka-Filipino nila ay nagtutulak sa kanila at nagpapatupad ng ideya na dapat itrato at irespeto nila ang isa\'t isa bilang tao din o kapwa-tao (fellow human beings).'